3. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ.22420 της 15/26 Φεβρ.1966 (ΦΕΚ Β΄108) (Διορθ. Ημαρτ. ΦΕΚ Β΄222 της 15  Απρ.1966). Περί τροποποιήσεως των διατάξεων περί εξετάσεων εν ταις Σχολαίς του Ε.Μ. Πολυτεχνείου. Έχοντες υπ’ όψει: 1)την παρ.5 της υπ’ αριθ.107/1962 πράξεως του Υπουργικού Συμβουλίου, κυρωθείσης δια του άρθρ.1 του Ν.Δ.4263/1962 και 2)την πρότασιν της Συγκλήτου του Εθν.Μ. Πολυτεχνείου (συνεδρία της 11.2.66), αποφασίζομεν: Ορίζομεν όπως, δια τους σπουδαστάς του Ε.Μ. Πολυτεχνείου ισχύσουν τα κάτωθι: 1)Από του ακαδημαϊκού έτους 1965-1966 καταργείται η δια της υπ’ αριθ.161968/1964 αποφάσεως ημών θεσπισθείσα κατά Δεκέμβριον τρίτη εξεταστική περίοδος ως και το εδάφ.1 της παρ.18 του άρθρ.6 του από 14/8/1961 Β.Δ/τος «περί φοιτήσεως, βαθμολογιών και εξετάσεων εν ταις Σχολαίς του Ε.Μ. Πολυτεχνείου». 2)Σπουδαστής αποτυχών κατά τας επαναληπτικάς προαγωγικάς εξετάσεις εις έν μάθημα ή εις έν μόνον μάθημα ομάδος μαθημάτων, εγγράφεται εις την επομένην τάξιν. Κατά τας προαγωγικάς εξετάσεις της νέας τάξεως εξετάζεται και εις το μάθημα τούτο υποχρεούμενος όπως τύχη της, κατά την ισχύουσαν νομοθεσίαν, απαιτουμένης βαθμολογίας προς προαγωγήν του. Εν περιπτώσει αποτυχίας εις το μάθημα τούτο, υποχρεούται να προσέλθη εις επανεξέτασιν κατά τας επομένας περιόδους προαγωγικών ή επαναληπτικών εξετάσεων και μόνον εις την περίπτωσιν επιτυχίας του θα δύναται να εγγραφή εις την επομένην τάξιν.  3)Μετ’ απόφασιν της οικείας Σχολής, λαμβανομένην κατόπιν αιτήσεως του ενδιαφερομένου σπουδαστού, δύναται να επιτραπή η εφ’ άπαξ επανεξέτασίς του δια την βελτίωσιν του βαθμού ετησίας προόδου εις το οφειλόμενον μάθημα. Εις την περίπτωσιν ταύτην βαθμός ετησίας προόδου θεωρείται ο μέσος όρος του παλαιού βαθμού ετησίας προόδου και ο δια της επανεξετάσεως κτηθείς βαθμός. «Από του Ακαδημαϊκού έτους 1969-1970 και εφεξής, τελειόφοιτος σπουδαστής των Ανωτάτων Σχολών του Ε.Μ. Πολυτεχνείου, αποτυχών εις δύο μαθήματα ή εις δύο μαθήματα ομάδος μαθημάτων, δικαιούται να προσέλθη εις επανεξέτασιν εις τα μαθήματα ταύτα κατά την διάρκειαν των περιόδων των διπλωματικών εξετάσεων». Η παρ.4 αντικατεστάθη ως άνω δια της υπ’ αριθ.159813 της 2/3 Δεκ.1970 αποφ. Υπ. Παιδείας (ΦΕΚ Β΄872). 5)Αι παρ.2 και 3 εφαρμόζονται επί των αποτυχόντων σπουδαστών κατά το ακαδημαϊκό έτος 1964-1965. Σελ.330(β) Τεύχος 408-Σελ.90 